CELEX: 32016D0170
Language: lt
Date: 1454630400000
Title: 2016 m. vasario 5 d. Komisijos įgyvendinimo sprendimas (ES) 2016/170, kuriuo Suomijoje leidžiama taikyti tam tikrus kiaulių skerdenų klasifikavimo metodus (pranešta dokumentu Nr. C(2016) 658)

9.2.2016   
            
            
               LT
            
            
               Europos Sąjungos oficialusis leidinys
            
            
               L 32/163
            
         KOMISIJOS ĮGYVENDINIMO SPRENDIMAS (ES) 2016/170
   2016 m. vasario 5 d.
   kuriuo Suomijoje leidžiama taikyti tam tikrus kiaulių skerdenų klasifikavimo metodus
   
      
         (pranešta dokumentu Nr. C(2016) 658)
      
   
   (Tekstas autentiškas tik suomių ir švedų kalbomis)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1308/2013, kuriuo nustatomas bendras žemės ūkio produktų rinkų organizavimas ir panaikinami Tarybos reglamentai (EEB) Nr. 922/72, (EEB) Nr. 234/79, (EB) Nr. 1037/2001 ir (EB) Nr. 1234/2007 (1), ypač į jo 20 straipsnio p punktą,
   kadangi:
   
               (1)
            
            
               Reglamento (ES) Nr. 1308/2013 IV priedo B skirsnio IV punkto 1 papunktyje nustatyta, kad, klasifikuojant kiaulių skerdenas, raumeningumas turi būti įvertintas Komisijos leidžiamais klasifikavimo metodais, o tai gali būti tik statistiškai įrodyti vertinimo metodai, pagrįsti kiaulių skerdenos vienos ar kelių anatominių dalių fiziniais matavimais. Tam, kad būtų leista naudoti klasifikavimo metodus, jie turėtų atitikti vertinimo statistinės paklaidos maksimalų leistiną nuokrypį. Tas nuokrypis apibrėžtas Komisijos reglamento (EB) Nr. 1249/2008 23 straipsnio 3 dalyje (2);
            
         
               (2)
            
            
               Komisijos sprendimu 96/550/EB (3) Suomijoje leista naudoti tris kiaulių skerdenų klasifikavimo metodus;
            
         
               (3)
            
            
               Suomija paprašė Komisijos leisti pakeisti raumeningumo įvertinimo formulę, taikomą pagal metodą „Hennessy Grading Probe 4 (HGP 4)“, ir leisti naudoti vieną naują metodą „AutoFOM III“, kuriuo turėtų būti pakeistas šiuo metu jos teritorijoje taikomas kiaulių skerdenų klasifikavimo metodas „AutoFOM“. Reglamento (EB) Nr. 1249/2008 23 straipsnio 4 dalyje numatytame protokole Suomija pateikė išsamų bandomojo išpjaustymo aprašą, kuriame nurodė pamatinius naujų formulių principus, bandomojo išpjaustymo rezultatus ir lygtis, taikomas raumeningumo procentiniam dydžiui apskaičiuoti. Be to, Suomija paprašė, kad Komisija į šį sprendimą neįtrauktų metodo „Intrascope/Optical probe“, nes tas metodas nebenaudojamas;
            
         
               (4)
            
            
               išnagrinėjus tą prašymą nustatyta, kad sąlygos, kuriomis suteikiamas leidimas taikyti naująsias formules ir klasifikavimo metodą, yra įvykdytos. Todėl tas formules ir tą klasifikavimo metodą taikyti Suomijoje turėtų būti leidžiama;
            
         
               (5)
            
            
               prietaisus arba klasifikavimo metodus turėtų būti leidžiama keisti tik jei tai aiškiai leidžiama Komisijos įgyvendinimo sprendimu;
            
         
               (6)
            
            
               siekiant aiškumo ir teisinio tikrumo, turėtų būti priimtas naujas sprendimas. Todėl Sprendimas 96/550/EB turėtų būti panaikintas;
            
         
               (7)
            
            
               atsižvelgiant į technines aplinkybes, susijusias su naujų metodų ir formulių diegimu, pagal šį sprendimą leidžiami kiaulių skerdenų klasifikavimo metodai turėtų būti taikomi nuo 2016 m. vasario 1 d.;
            
         
               (8)
            
            
               šiame sprendime nustatytos priemonės atitinka Bendro žemės ūkio rinkų organizavimo komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Remiantis Reglamento (ES) Nr. 1308/2013 IV priedo B skirsnio IV punkto 1 papunkčiu, Suomijoje leidžiama taikyti šiuos kiaulių skerdenų klasifikavimo metodus:
   
               a)
            
            
               prietaisą „Hennessy Grading Probe 4 (HGP 2)“ ir su juo susijusius vertinimo metodus, kurių aprašas pateiktas priedo I dalyje;
            
         
               b)
            
            
               prietaisą „AutoFOM III“ ir su juo susijusius vertinimo metodus, kurių aprašas pateiktas priedo II dalyje.
            
         2 straipsnis
   Leidžiamus naudoti prietaisus arba klasifikavimo metodus galima keisti tik jei tai aiškiai leidžiama Komisijos sprendimu.
   3 straipsnis
   Sprendimas 96/550/EB panaikinamas.
   4 straipsnis
   Šis sprendimas taikomas nuo 2016 m. vasario 1 d.
   5 straipsnis
   Šis sprendimas skirtas Suomijos Respublikai.
   
      Priimta Briuselyje 2016 m. vasario 5 d.
      
         
            Komisijos vardu
         
         Phil HOGAN
         
            Komisijos narys
         
      
   
   
      (1)  OL L 347, 2013 12 20, p. 671.
   
      (2)  2008 m. gruodžio 10 d. Komisijos reglamentas (EB) Nr. 1249/2008, kuriuo nustatomos išsamios Bendrijos galvijų, kiaulių ir avių skerdenų klasifikavimo skalių taikymo ir pranešimo apie tų skerdenų kainas taisyklės (OL L 337, 2008 12 16, p. 3).
   
      (3)  1996 m. rugsėjo 5 d. Komisijos reglamentas 96/550/EB, kuriuo Suomijoje leidžiama taikyti tam tikrus kiaulių skerdenų klasifikavimo metodus (OL L 236, 1996 9 18, p. 47).
   
      PRIEDAS
      
         KIAULIŲ SKERDENŲ KLASIFIKAVIMO METODAI SUOMIJOJE
      
      I DALIS
      
         Hennessy Grading Probe 4 (HGP4)
      
      
               
                  1.
               
               
                  Šios dalies taisyklės taikomos, kai kiaulių skerdenos klasifikuojamos prietaisu „Hennessy Grading Probe 4 (HGP4)“.
               
            
               
                  2.
               
               
                  Prietaise „Hennessy Grading probe“ įmontuotas 5,95 mm skersmens zondas (abiejuose galvutės šonuose yra 6,3 mm storio ašmenys) su LYU 260-EO tipo Siemens LED fotodiodu ir 58 MR tipo fotodetektoriumi. Zondo veikimo nuotolis – 0–120 mm.
               
            
               
                  3.
               
               
                  Skerdenos raumeningumas apskaičiuojamas pagal šią formulę:
                  Y = 67,091 – 0,566 × S1 – 0,381 × S2 + 0,078 × M,
                  čia:
                  
                              S1
                           
                           
                              –
                           
                           
                              nugaros lašinių storis (su oda) milimetrais, matuojamas 8 cm atstumu nuo skerdenos vidurio linijos už paskutinio šonkaulio (tarp 14-o šonkaulio ir 1-o juosmens slankstelio);
                           
                        
                              S2
                           
                           
                              –
                           
                           
                              nugaros lašinių storis (su oda) milimetrais, matuojamas 6 cm atstumu nuo skerdenos vidurio linijos tarp trečio ir ketvirto šonkaulių;
                           
                        
                              M
                           
                           
                              –
                           
                           
                              raumenų storis milimetrais, matuojamas 6 cm atstumu nuo skerdenos vidurio linijos tarp trečio ir ketvirto šonkaulių.
                           
                        
            
               
                  4.
               
               
                  Formulė taikoma 50–120 kilogramų sveriančioms skerdenoms.
               
            II DALIS
      
         AutoFOM III
      
      
               
                  1.
               
               
                  Šios dalies taisyklės taikomos, kai kiaulių skerdenos klasifikuojamos prietaisu „AutoFOM III“ (Fully automatic ultrasonic carcass grading).
               
            
               
                  2.
               
               
                  Prietaisas turi 16 jutiklių, įmontuotų į nerūdijančio plieno rėmą. Šiems modeliams naudojami matavimai – įvertintas bendras dydis ir savybės, nustatytos pagal du pasirinktus skerspjūvius. Du pasirinktieji skerspjūviai turi būti toje vietoje, kur nugarinės lašinių storis mažiausias, ir toje vietoje, kur yra nugarinės ir kumpio skerspjūvis. Prietaisas per audinius perduoda garso bangas. Nuo kaulų, raumenų ir lašinių atspindėtas aidas paverčiamas vidaus vaizdu. Remiantis šiuo vaizdu, sukuriamas skaitmeninis vaizdas ir atliekama duomenų analizė.
               
            
               
                  3.
               
               
                  Skerdenos raumeningumas apskaičiuojamas pagal šią formulę:
                  Y = 63,2758 + 0,081174 × R2P1 – 1,11488 × R2P5 – 0,89933 × R2P10 + 0,057066 × R3P3 + 0,097869 × R3P5,
                  čia:
                  
                              R2P1
                           
                           
                              –
                           
                           
                              vidutinis odos storis;
                           
                        
                              R2P5
                           
                           
                              –
                           
                           
                              odos storis milimetrais, išmatuotas pasirinktame P2 taške;
                           
                        
                              R2P10
                           
                           
                              –
                           
                           
                              mažiausias lašinių storis milimetrais, išmatuotas skerspjūvio plote;
                           
                        
                              R3P3
                           
                           
                              –
                           
                           
                              mėsos storis milimetrais, išmatuotas pasirinktame MFT taške;
                           
                        
                              R3P5
                           
                           
                              –
                           
                           
                              didžiausias mėsos storis, išmatuotas milimetrais.
                           
                        
            
               
                  4.
               
               
                  Formulė taikoma 50–120 kilogramų sveriančioms skerdenoms.